Document ID: 32007D0631

РЕШЕНИЕ НА КОМИСИЯТА
от 27 септември 2007 година
за изменение на Решение 2006/805/ЕО и удължаване на срока на неговото прилагане
(нотифицирано под номер C(2007) 4460)
(Текст от значение за ЕИП)
(2007/631/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с някои живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
като взе предвид Директива 89/662/ЕИО на Съвета от 11 декември 1989 г. относно ветеринарните проверки на търговията вътре в Общността с оглед доизграждането на вътрешния пазар (2), и по-специално, член 9, параграф 4 от нея,
като има предвид, че:
(1)
Решение 2006/805/ЕО на Комисията от 24 ноември 2006 г. относно ветеринарни мерки за борба с класическата чума по свинете в някои държави-членки (3) беше прието по повод появите на класическа чума по свинете в някои държави-членки. Посоченото решение установява редица мерки за борба с болестите, засягащи класическата чума по свинете в тези държави-членки.
(2)
Решение 2006/805/ЕО се прилага за период от девет месеца от датата на влизане в сила на Договора за присъединяване на България и Румъния. Предвид общото положение, свързано с болестта класическа чума по свинете в определени райони на България, Германия, Франция, Унгария и Словакия, е целесъобразно периодът на прилагане на Решение 2006/805/ЕО да бъде удължен до 31 юли 2008 г.
(3)
Решение 2006/805/ЕО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Член 14 от Решение 2006/805/ЕО се заменя със следния текст:
„Член 14
Приложимост
Настоящото решение се прилага до 31 юли 2008 г.“
Член 2
Адресати на настоящото решение са държавите-членки.
Съставено в Брюксел на 27 септември 2007 година.

Labels: 0
3
18
6